open-index/open-wikipedia-markdown huggingface dataset:
Лотосова метаморфоза

**Лотосова метаморфоза** е збирка поезија на македонската поетеса Рената Тренеска, објавена во 1991 година од НИО „Студентски збор“.

## Технички податоци
Книгата е објавена во рамките на библиотеката „Современа македонска поезија“. Рецензенти биле Љупчо Димитровски и Санде Стојчевски. Ликовно-графичкото уредување е дело на Никола Симовски, а нацртот на корицата и илустрациите ги направила Сања Тренеска. Книгата била финансиски поддржана од Републичката СИЗ за култура, а била отпечатена во универзитетската печатница „Кирил и Методиј“ во Скопје, во тираж од 1 000 примероци. Книгата има 37 страници, со димензии од 22 сантиметри и е каталогизирана во Народната и универзитетска библиотека „Климент Охридски“, Скопје.
## Содржина
Збирката се состои од 26 песни, собрани во два циклуса: „Небесни соништа“ и „Будење“. Првиот циклус ги содржи песните: „Лотос“, „Вљубена светулка, „Љубов, „Светлина, „Бдение, „Мечтаења, „Траума на љубовта“, „Страствени пориви“, „(Од)брана“, „Корења“, „Препород“, „Без здив“ и „Стерилни соништа“. Во вториот циклус се поместени следниве песни: „Жена“, „Плодотвор“, „Периодична маефтика“, „Распродажба на љубовта“, „Бледи спомени“, „Потрага“, „Уште една потрага“, „Враќање“, „Егзибиционист“, „Фантазија“, „Марш“, „Едипов комплекс“ и „И после сè: игра“. На крајот од книгата се ставени извадоци од рецензиите, а на задната корица е дадена куса биографија на авторката.

## Наводи

Категорија:Македонски стихозбирки
Категорија:Дела на Рената Тренеска
Категорија:Изданија на Студентски збор
Категорија:Македонски дела од 1991 година
Категорија:Книги од 1991 година
Културно наследство на Македонија во Општина Берово

Ова е **список на објекти прогласени за [[културно наследство на Македонија]]** на подрачјето на Општина Берово според евиденцијата во Регистарот на културно наследство на Управата за заштита на културното наследство на Македонија (УЗКН).
Мирцштег

**Мирцштег** () — село во округот Брук-Мирццушлаг на покраината Штаерска во Австрија. Порано било одделна општина, но во 2015&nbsp;г. е ставено во состав на Нојберг на Мирц.

## Мирцштешки реформи
Селото е познато во македонската историја како место кајшто се донеле познатите Мирцштешки реформи — програма на реформи на управата во Солунскиот, Битолскиот и Косовскиот вилает на Османлиското царство, кои големите сили му ги наметнале на царството. Реформите делумно се спроведени во периодот 1904-1909 година. Во документот, рускиот цар Николај II и австрискиот цар Франц Јосиф со своите соработници на 2 октомври 1903 година постигнале спогодба за спроведување реформи во Македонија.

## Население низ историјата

## Поврзано
* Мирц

## Наводи

## Надворешни врски

* Портал на Мирцштег
ФК Андерлехт

**Ројал Спортинг Клуб** или **ФК Андерлехт** е белгиски фудбалски клуб од Андерлехт, една од 19 општини во регионот на Брисел. Основан е 1908 година како *СК Андрелехт*, а во *Ројал Спортинг Клуб Андрерлехт* е преименуван во 1933 година. Андерлехт е најуспешниот белгиски клуб во домашната лига со 31 титула како и во европските натпреварувања (5 титули). Иако клубот е основан 1908 године, првиот трофеј го освоил дури после Втората светска војна (1947). Од тогаш, ниту една сезона не завршиле подолу од шестото место во Првата лига на Белгија. Во првата лига учествуваат од 1935 година. Главен спонзор на клубот од 2000 година е Банката Фортис.

## Бои и амблеми
Официјалните бои на клубот се бела и виолетова (20px).

## Успеси
### Домашни
* **[[Белгиска Про лига|Прва лига на Белгија]]** (33) :  1946–47, 1948–49, 1949–50, 1950–51, 1953–54, 1954–55, 1955–56, 1958–59, 1961–62, 1963–64, 1964–65, 1965–66, 1966–67, 1967–68, 1971–72, 1973–74, 1980–81, 1984–85, 1985–86, 1986–87, 1990–91, 1992–93, 1993–94, 1994–95, 1999–00, 2000–01, 2003–04, 2005–06, 2006–07, 2009–10, 2011–12, 2012–13, 2013–14.
* **[[Белгиска Втора лига]]** (2) : 1923–24, 1934–35.
* **[[Фудбалски куп на Белгија|Куп на Белгија]]** (9) :  1964–65, 1971–72, 1972–73, 1974–75, 1975–76, 1987–88, 1988–89, 1993–94, 2007–08
* **[[Лига куп на Белгија во фудбал|Лига куп на Белгија]]** (1) :  1999–00.
* **[[Суперкуп на Белгија во фудбал|Суперкуп на Белгија]]** (10) : 1985, 1987, 1993, 1995, 2000, 2001, 2006, 2007, 2010, 2012.

### Европски
***[[УЕФА Куп на Победниците на Куповите|Куп на Победниците на Куповите]]** (2) :  1975-76, 1977-78
***[[Лига Европа|Куп на УЕФА]]** (1) : 1982-83
***[[УЕФА Супер Куп|Суперкуп на Европа]]** (2) :  1976, 1978
***[[Турнир во Тулон]]** (1) :  1967

## Надворешни врски
* Официјална страница на клубот 
* Страница на навивачите

## Наводи

Андерлехт
Категорија:ФК Андерлехт
Категорија:Андерлехт
Рајсдорф

**Рајсдорф** може да се однесува на следниве места во Германија:

* Рајсдорф (Тирингија) — село и поранешна општина во округот Вајмар, Тирингија
* Рајсдорф (Швентине) — село и поранешна општина во округот Плен, Шлезвиг-Холштајн
Клаусдорф (Швентине)

**Клаусдорф** () — село и поранешна општина во округот Плен, во Шлезвиг-Холштајн, Германија. Се наоѓа околу 20 километри северозападно од градот Плен и 5 километри источно од Кил. На 1 март 2008 година бил споен со Рајсдорф за да го создадат градот Швентинентал.

Категорија:Села во Шлезвиг-Холштајн
Категорија:Поранешни општини во Шлезвиг-Холштајн
Категорија:Плен (округ)
Сепак возможно

**Сепак возможно** е збирка поезија на македонската поетеса Рената Тренеска, објавена во 1992 година од НИО „Студентски збор“.

## Технички податоци
Книгата е објавена во рамките на библиотеката „Современа македонска поезија“. Рецензенти биле Братислав Ташковски и Санде Стојчевски. Ликовно-графичкото уредување е дело на Никола Симовски, а графичкиот дизајн на корицата е дело на Митко Поповски. Книгата била финансиски поддржана од Министерството за култура на Македонија, а била отпечатена во печатницата „Коста Абрашевиќ“ во Охрид, во тираж од 1 000 примероци. Книгата има 67 страници, со димензии од 22 сантиметри и е каталогизирана во Народната и универзитетска библиотека „Климент Охридски“, Скопје.

## Содржина
Збирката се состои од 46 песни, собрани во четири циклуси: „Шепотења“, „Врвици“, „Шок-терапија“ и „Конечно: полна месечина“. На крајот од книгата се ставени извадоци од рецензиите, а на задната корица е дадена куса биографија на авторката.
Првиот циклус ги содржи песните: „Слушни што шепотат песните“, „Природата раѓа“, „Раѓаме радости“, „Времеплов“, „Тешка надеж“, „Секоја“, „И ветрот кога рече“, „Голема радост на денот“, „Каменот тежината“, „Многу надежи“, „Свилено стакло“, „Дождовните капки“, „Објава: Взаемна љубов“, „Објава: Двојна копија“, „И во еленски скок се даваш“, „За еленска среќа“, „Спокојот задоволство раѓа“, „Сизиф ми се насмевнува“, „Идеализирам, „Секоја љубов поезија“, „Заракувани ќе појдеме, „Очите што се смеат“, „Снегот огреан“, „Насмевка“, „Празнувам изгрев, „Шумот“, „Една симфонија на ноќта“, „Новиот ден што се буди“, „Сонуваш месечина?!“, „Сонот те роди“, „Недофатената мечта“, „Моделарите на едно утро“, „Тротинет сред автопат“, „Цицалче“, „Ме учеа“, „Во градот“, и „Мерачот на времето“.
Во вториот циклус се поместени следниве песни: „Покажи ми го патот“, „Автопат ни се чинеше“, и „Се разминуваат ветриштата“.
Третиот циклус ги содржи песните: „1. И што ни рекоа тогаш“, „2. Ѕвездена патека се тркала“, „3. Надежен славејски сонет“, „4. Сонцето ни се смешка“, и „А тогаш надежта ни се смееше“.
Најпосле, во четвриот циклус е поместена песната „Вечерва ќе сонувам будна“.

## Наводи

Категорија:Македонски стихозбирки
Категорија:Дела на Рената Тренеска
Категорија:Изданија на Студентски збор
Категорија:Македонски дела од 1992 година
Категорија:Книги од 1992 година
Швентинентал

**Швентинентал** () — град во округот Плен, во сојузната покраина Шлезвиг-Холштајн, Германија. Бил создаден на 1 март 2008 година од поранешните општини Рајсдорф и Клаусдорф.

## Наводи

## Надворешни врски

* Официјална страница

Категорија:Плен (округ)
Спиково

**Спиково** — село во Општина Пехчево, во подрачјето на Малешевијата. Се наоѓа на 6-7&nbsp;км југоисточно од гратчето Пехчево во подножјето на истоимениот врв Спиково и на 10-тина километри од границата со Бугарија. Селото е напуштено околу 1967 година.
Од 2001 г. во него се одржува традиционалниот собир, наречен „Спикијада“.

Селото било отпишано половина век, но од 2014 г. е повторно заживено и во него се вратило постојано население.

## Историја
Во XIX Спиково било мал чифлик (единствен во Пехчевско заедно со Чифлик) во Пехчевската каза со околу 40 куќи. Во 1894-1896 г. имало 20 куќи, христијани. Според статистиката на Васил К’нчов („Македонија. Етнографија и статистика“) во 1900 г. Спиково имало 136 жители, сите Македонци христијани.

Целото население на селото потпаднало под врховенството на Бугарската егзархија. По податоците на егзархискиот секретар Димитар Мишев („La Macédoine et sa Population Chrétienne“) во 1905 г. во Спиково (Spikovo) живееле 80 жители, сите Македонци.

Селото е напуштено околу 1967 г. но веќе во XXI век почнало да добива повратни жители и веќе во 2014 г. повторно станало постојано населено место.

## Културно-историска оставнина
;Цркви
*Црква „Св. Илија“ — црква чиј камен-темелник бил осветен на 2 август 2014 г.;

;Археолошки наоѓалишта
*Манастир — црква од старохристијанско време;

## Личности
* Никола Спиковчето — деец на ВМРО

## Поврзано
* Малешево
* Сипковски водопади

## Наводи

## Надворешни врски

Категорија:Села во Општина Пехчево
Категорија:Пехчевски села
Категорија:Села во Македонија

Категорија:Населени места основани во 2014 година
Сачка ера

**Сачка ера** (*шака самват*) или **шаливаханска ера** (*шаливахана шаха*) — сметање на времето прифатено од индиската влада како индиски национален календар. Нултата година започнува близу рамноденицата во 78 година. Сачкиот календар започнува на 22 март секоја година со исклучок на престапните години кога започнува на 23 март. Кушанскиот цар Канишка се смета дека е одговорен за воведувањето на Шаковата ера за време на неговото владеење кое започнува во 78 година. По падот на кушаните нивните феудални потчинети, Саки од Уџајин продолжиле да ја користат оваа ера. Астрономот Варахмихир, математичарот Брахмгупта и историчарот  Калхана ја користеле Шаковата ера во своите познати дела. Гурџарас од Бинмал, Чалукјас од Бадами и Растркутас од Декан исто така ја користеле Шаковата ера. Всушност Шаковата ера била најупотребувана во историските времиња во Индија и поради оваа причина Комисијата за обнова на календарот ја определила Шаковата ера да стане индискиот национален календар, неговата релативна прецизност во однос на другите индиски календари била уште една причина плус за изборот на овој календар.

Првиот водач на археолошките истражувања во Индија, Сер А. Канингам во својот извештај од 1864 година, заслугата за воведувањето на Шаковата ера му ја препишува на легендарниот пенџабски крал Шаливахан од Бхатовата династија за да ја прослави својата победа над Саките. Бхатовата династија владеела од Сијалкот во Пенџаб.

Оваа ера се користела и од јаванските дворови во старите јавански времиња сè до 1633 година кога била заменета со јаванскиот календар, мешавина од јаванско-исламски систем. Токму оваа ера им помогнала на историчарите во одредувањето на староста на најстариот напишан документ на Филипините, Лагунскиот натпис на бакарната плоча.

Оваа ера не се користела само во индиските натписи туку се користела и во старите санскритски натписи во југоисточна Азија. Обновениот Индиски национален календае се заснова на оваа ера.

## Поврзано
* Кушанско Царство 
* Ведско времесметање
* Канишка

## Наводи

Категорија:Хиндуистички календар
Газпром

**ОАО „Гаспром“** (Отворено акционерско друштво „Газпром“) — најголем производител на земен гас во светот и најголемо претпријатије во Русија. Гаспром настанал во 1989 година, кога Министарството за гасна индустрија на Советскиот Сојуз било трансформирано во корпорација. Компанијата подоцна била делумно приватизирана, но и натаму руската влада има контролен удел.

Во 2008, компанијата произвела 549,7 милијарди кубни метри гас, што изнесува околу 17% од светското производство на гас. Поред тоа, компанија произвела 32 милиони тони нафте и 10,9 милиони тони кондензат за гас. Производството на Гаспром чини 10% од бруто домашниот производ на Русија во 2008 година.

Најголем дел од гасните полиња на Гаспром се наоѓале околу заливот Об во Јамало-ненецкиот автономен округ во западен Сибир, а се очекува дека Јамалскиот Полуостров ќе стане главна област за производство на гас во иднина. Гаспром има најголема мрежа за транспорт на гас во светот, со 158.200 километри гасовод.

Освен нафта и гас, исто така се занимава и со банкарство, осигурување, медиуми, градежништво и земјоделство.

## Наводи

## Надворешни врски

*

Категорија:Руски гасни претпријатија
Категорија:Руски нафтени претпријатија
Бокхорст-Ванкендорф

мини|Грб на општинската заедница

**Бокхорст-Ванкендорф** () — општинска заедница во округот Плен, во Шлезвиг-Холштајн, Германија. Нејзиното седиште е во Ванкендорф. Била создадена на 1 јануари 2008 година од поранешните општински заедници Бокхорст и Ванкендорф.

Општинската заедница Бокхорст-Ванкендорф се состои од следниве општини:

# Белау
# Гросхари
# Рендсвирен
# Рувинкел
# Шилсдорф
# Штолпе
# Тасдорф
# Ванкендорф

Категорија:Општински заедници во Шлезвиг-Холштајн
Бокхорст (амт)

мини|Улица во Гросхари
**Бокхорст** () — поранешна општинска заедница во округот Плен, во Шлезвиг-Холштајн, Германија. Била сместена на 25 километри јужно од Кил. Седиштето на општинската заедница било во Шилсдорф. Во јануари 2008 година се споила со општинската заедница Ванкендорф за да ја создадат општинската заедница Бокхорст-Ванкендорф.

Општинската заедница Бокхорст се состоела од следниве општини:

# Бенебител
# Гросхари
# Рендсвирен
# Шилсдорф
# Тасдорф

Категорија:Поранешни општински заедници во Шлезвиг-Холштајн
Ванкендорф (амт)

**Ванкендорф** () — поранешна општинска заедница во округот Плен, во Шлезвиг-Холштајн, Германија. Седиштето на општинската заедница било во Ванкендорф. Во јануари 2008 година била споена со општинската заедница Бокхорст за да ја создадат општинската заедница Бокхорст-Ванкендорф.
мини|Грб на Ванкендорф
Општинската заедница Ванкендорф се состои од следниве општини:

# Белау
# Рувинкел
# Штолпе
# Ванкендорф

Категорија:Поранешни општински заедници во Шлезвиг-Холштајн
Ванкендорф

**Ванкендорф** () — општина во округот Плен, во Шлезвиг-Холштајн, Германија. Се наоѓа околу 24 километри јужно од Кил. Општината претставува административно седиште на општинската заедница Бокхорст-Ванкендорф.

## Наводи

## Надворешни врски

* Официјална страница 

Категорија:Плен (округ)
Белау (Холштајн)

**Белау** () — општина во округот Плен, во Шлезвиг-Холштајн, Германија.

## Наводи

Категорија:Плен (округ)
Бенебител

**Бенебител** () — општина во округот Плен, во Шлезвиг-Холштајн, Германија. Во рамките на општината влегуваат и Брамерсдорф, Брунскопел и Хусберг.

На 5 август 2009 година, Бенебител излегла од општинската заедница Бокхорст-Ванкендорф и оттогаш е слободна општина, додека нејзините административни работи ги извршува градот Нојминстер.

## Наводи

## Надворешни врски

* Официјална страница

Категорија:Плен (округ)
Ленгенфелд

**Ленгенфелд** може да се однесува на следниве места:

;Германија:

* Ленгенфелд (Фогтланд) — град во округот Фогтланд, Саксонија
* Ленгенфелд унтерм Штајн — село и поранешна општина во округот Унштрут-Хајних, Тирингија

;Австрија

* Ленгенфелд (Долна Австрија) — општина во округот Кремс, Долна Австрија
* Ленгенфелд (Тирол) — општина во округот Имст, Тирол
Лимбах

**Лимбах** може да се однесува на следниве места во Германија:

* Лимбах-Оберфрона — град во округот Цвикау, Саксонија
* Лимбах (Баден) — општина во округот Некар-Оденвалд, Баден-Виртемберг
* Лимбах (Кирн) — општина во округот Бад Кројцнах, Рајнска област-Пфалц
* Лимбах (Фогтланд) — општина во округот Фогтланд, Саксонија
* Лимбах (Вестервалд) — општина во округот Вестервалд, Рајнска област-Пфалц

**Лимбах** исто така се однесува и на следниве места:

* Лимбах во Градиште — општина во Градиште, Австрија
* Лимбах (Швајгерс) — општина во Долна Австрија, Австрија
* Лимбах (Штренгберг) — општина во Долна Австрија, Австрија
* Лимбах (Словачка) — општина во округот Пезинок, Словачка
Џиро ди Ломбардија

**Џиро ди Ломбардија** (; наречена и *Трка околу Ломбардија*) — класична велосипедска трка која се вози низ областа Ломбардија, во Италија. Претставува последен „монумент“ во европскиот календар и е една од последните трки во рамки на календарот на Светската турнеја, при што многупати била одлучувачка за натпреварувањето. Нејзиниот прекар е *„класик на мртвите (паѓачки) лисја“* () поради тоа што се одржува во есен.

## Историја

Првото издание било во 1905 година. Тогаш била наречена Милано-Милано. Денешното име го добила во 1907 година. Рутата се менувала повеќепати. Милано, Сесто Сан Џовани, Бергамо, Варезе, Монца, Комо биле почетни или завршни точки на трката. Во 2004 година, трката започнала во Мендрисио во Швајцарија, а завршила во Комо. Најпознато искачување е Мадона дел Гизало, кое се наоѓа во завршниот дел на трката. На врвот се наоѓа мал музеј посветен на верата и велосипедизмот.

Фаусто Копи ја освоил рекордни пет пати. Французинот Анри Пелисје и Ирецот Шон Кели се единствените неиталијански возачи кои ја освоиле трката трипати. Најнеодамнешните изданија на трката (2012 и 2013) ги освоил Хоаким Родригес.

## Рута

Рутата била менувана повеќепати низ годините, иако симболот на трката останало езерото Комо и искачувањето Гизало кое започнува близу Белаџо и се доаѓа до црквата Мадона дел Гизало, патронот на велосипедистите. Милано, Монца, Комо и Бергамо биле традиционално завршните градови на трката низ годините. Од 2004 година, крајот се вратил на езерото во Комо со краткото, но тешко, искачување Сан Фермо дела Баталја, неколку километри пред крајот. Во 2010 година бил воведено искачувањето Колма ди Сормано кое го заменило искачувањето Цвилјо по искачувањето Гизало. Искачувањето Сормано било исто така воведено во целосно променетата рута во 2011 година. Искачувањето било поставено пред Мадона дел Гизало. По искачувањето Гизало, следувала рамна делница до Леко за последното искачување на трката во должина од 3,4 километри. По спустот останувале само 3 километри до крајот. Стрмниот пат на искачувањето Вила Вергано се покажало за одлучувачки во 2011 и 2012 година.

## Победници

### Повеќекратни победници

### По националност

## Наводи

## Надворешни врски

* 
* 
* 

Категорија:UCI ProTour трки
Категорија:Велосипедски трки во Италија
Категорија:Класични велосипедски трки
Категорија:Светски друмски куп UCI

Категорија:Светска турнеја на UCI
Штолпе (Берлин)

мини|Поглед на црквата во Штолпе

**Штолпе** () — главното село во местото Ванзе во округот Штеглиц-Целендорф во Берлин. Постарите имиња на селото гласеле Штолпекен (*Stolpeken*) и Вендиш-Штолпе (*Wendisch-Stolpe*). По описи на Теодор Фонтане претставува најстаро постоечко село во областа Телтов.

## Личности

* Ото Ерих Хартлебен (1864–1905) — драматург, лиричар и раскажувач
* Лудвиг Палат (1867–1947) — археолог и педагог
* Петер Палат (1901–1992) — пронаоѓач на игри и архитект
* Адолф Рајхвајн (1898–1944) — социјалдемократски борец на отпорот

## Наводи

## Надворешни врски

* Црква во Штолпе 
* Страница за селото 
* Историја на селото 

Категорија:Места во Берлин
Категорија:Штеглиц-Целендорф
Париз-Ница 2011

**Париз-Ница 2011** — 69. издание на велосипедската етапна трка Париз-Ница, често нарекувана како *Трка на Сонцето*. Започнала на 6 март во Удан и завршила на 13 март во Ница и се состоела од осум етапи, вклучувајќи хронометар. Била втора трка во сезоната на Светската турнеја.

Трката била освоена од возачот на  Тони Мартин, откако ја носел водечката жолта маичка по хронометарот на шестата етапа. Победничката разлика на Мартин пред второпласираниот сонародник Андреас Кледен () — победник на петтата етапа на трката — била 36 секунди, додека возачот на  Бредли Вигинс го заокружил подиумот, 41 секунда зад Мартин.

Во другите пласмани на трката, Реин Тарамае од  ја освоил белата маичка за највисоко пласиран возач под 25 години, а возачот на  Хајнрих Хауслер ја освоил зелената маичка за највисок број освоени бодови на етапите и средни спринтови. Возачот на  Реми Пориол го освоил планинскиот пласман, додека  завршил на чело на екипниот пласман.

## Екипи

22 екипи биле повикани на Париз-Ница 2011. Екипите биле:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Етапи
### Етапа 1

;6 март 2011 – Удан до Удан, 154,5 км

### Етапа 2

;7 март 2011 – Монфор л’Амори до Амији, 198,5 км

### Етапа 3

;8 март 2011 – Кон Кур сир Лоара до Нуи Сен Жорж, 202,5 км

### Етапа 4

;9 март 2011 – Креш сир Саон до Белвил, 191 км

### Етапа 5

;10 март 2011 – Сен Симфорјан сир Коаз до Верну ан Виваре, 194 км

### Етапа 6

;11 март 2011 – Роњ до Екс ан Прованс, 27 км, поединечен хронометар (ITT)

### Етапа 7

;12 март 2011 – Брињол до Биот, 215,5 км

### Етапа 8

;13 март 2011 – Ница до Ница, 124 км

## Поредок

## Наводи

## Надворешни врски
* 

Категорија:2011 во Франција
Категорија:Светска турнеја на UCI 2011
Категорија:Париз-Ница
Сепа

**Сепа** е новела од македонската писателка Рената Тренеска, објавена во 1996 година во издание на „Матица македонска“.

## Технички податоци
Книгата е објавена во рамките на библиотеката „Современа проза“. Ликовно-графичкото уредување е дело на Нико П. Този, јазичната редакција и коректурата ги извршил Дејан Павлески, компјутерската обработка ја извршила фирмата „ТЕ-ЈАН“ од Скопје, а книгата била испечатена во печатницата „Де & Јо“ од Скопје. Книгата има 81 страница, со димензии од 20 сантиметри. Таа е каталогизирана во Народната и универзитетска библиотека „Климент Охридски“, Скопје и ја носи меѓународната ознака ISBN 9989-48-068-0.

## Содржина
Новелата има 10 глави, а дејството се одвива во Охрид, во 2016 година. 

## Наводи

Категорија:Дела на Рената Тренеска
Категорија:Изданија на Матица македонска
Категорија:Новели
Категорија:Македонски дела од 1996 година
Категорија:Книги од 1996 година
Насмеани очи

**Насмеани очи** е книга на македонската писателка Татјана Гогоска од 1994 година.

## Технички податоци
Книгата е објавена од книгоиздателството „Ѕвезда“ од Скопје, во рамки на библиотеката „Ѕвездички“. Рецензенти на ова издание се: Глигор Стојковски и Мишо Китаноски. Книгата има 80 страници, со димензии од 20 сантиметри. Таа е каталогизирана во Народната и универзитетска библиотека „Климент Охридски“, Скопје, но нема меѓународна ознака ISBN. Автор на корицата и на илустрациите во книгата е Марија Мачавеловска, лектурата и коректурата се дело на Мишо Китаноски, а комјутерската обработка на текстот ја извршила Ленче Попова. Книгата е отпечатена во печатницата „Даскал Камче“ во Кавадарци. Издавањето на книгата било финансиски помогнато од претпријатието „Хопег“ од Скопје.

## Содржина
Книгата содржи песни и раскази за деца, поместени во три дела: „Очи“, „Неделникот на Елена“ и „Кога бев мала“. Во книгата се поместени следниве песни и раскази: 
* Насмеани очи
* Кога ќе бидам голем
* Белите кајчиња
* Камион шарени фустанчиња
* Мама сака да плачам
* Патување со авион
* Сон или
* Како ги допре ѕвездите
* А, Томи чекаше
* Понеделник
* Вторник
* Среда
* Четврток
* Петок
* Зошто растеме
* Сабота
* Прва љубов
* Ѕвездени бои
* Недела
* Кога бев мала

## Наводи

Категорија:Македонски стихозбирки
Категорија:Дела на Татјана Гогоска
Категорија:Раскази за деца
Категорија:Стихозбирки за деца
Категорија:Македонски дела од 1994 година
Категорија:Книги од 1994 година
Олег Лужни

**Олег Романович Лужни** (роден на 5 август 1968 година во Лавов) — украински фудбалски тренер и поранешен фудбалер, играч од одбраната.

Категорија:Украински фудбалери
Категорија:Фудбалери на ФК Динамо Киев
Категорија:Фудбалери на ФК Арсенал
Категорија:Фудбалери на ФК Вулверхемптон
Категорија:Родени во 1968 година
Убави девојки

**Убави девојки** е американски филм (романтична комедија) од 1996 година, во режија на Тед Дем. Главните улоги во филмот ги толкуваат: Мет Дилон, Лорен Холи, Тимоти Хатон, Натали Портман, Рози О'Донел, Марта Плимптон, Мајкл Рапапорт, Мира Сорвино и Ума Турман.

## Содржина
Вили Конвеј е џез-пијанист од Њујорк, кој се враќа во својот роден град во Масачусетс, по повод годишнината од матурата. Тој има голема желба да го види старото друштво, но истовремено, сака да побегне од своите работни и лични проблеми. Кариерата му оди толку лошо, што тој размислува да стане продавач, а не е сигурен ниту во тоа, дали сака да се ожени со својата долгогодишна девојка, адвокатката Трејси.

## Наводи

Категорија:Американски филмови
Категорија:Филмови од 1996 година
Категорија:Филмови со Мира Сорвино
Категорија:Филмови со Ума Турман
Категорија:Филмови со Натали Портман
Категорија:Филмови со Тимоти Хатон
Категорија:Филмови на англиски јазик
Народни приказни: драматизации

**Народни приказни: драматизации** е книга со драматизирани македонски народни приказни од Шенка Колозова.

## Технички податоци
Книгата е објавена од издавачката куќа „Фос“ од Скопје, во 1994 година. Таа е со димензии од 30 сантиметри и има 140 страници, вклучувајќи и црно-бели фотографии. Книгата е отпечатена во печатницата „Софија“ во Богданци, а е каталогизирана во Народната и универзитетска библиотека „Климент Охридски“ од Скопје, со меѓународна ознака ISBN 9989-667-00-4.
## Содржина
Во книгата се поместени следниве македонски народни приказни:
* Тројца браќа
* Мрзливата жена и метлата
* Магарешка кожа
* Правината и кривината
* Праина до краина.

## Наводи

Категорија: Македонски народни приказни
Категорија:Македонска книжевност
Вита Бревис

**Вита Бревис: писмо на Флорија Емилија до Аврелиј Августин** (норвешки: *Vita brevis. Floria Aemilias til Aurel Augistin*) е новела од норвешкиот писател Јустен Гордер (*Justin Gaarder*). Книгата е објавена на македонски јазик во 2014 година, во превод на Билјана Жеревска.

## Технички податоци
Книгата е објавена од страна на НУ Македонска филхармонија и ЈУ Младински културен центар, како дел од мултимедијалниот спектакл под наслов „Види музика, слушни слика, добиј книга!!!“. Лектурата ја извршила Весна Стојчевска, а на корицата е ставена сликата на Глигор Чемерски, „Момче од планината“ од 1964 година. Книгата е испечатена во печатницата „Европа 92“, во тираж од 20 000 примероци. Покрај новелата на Гордер, книгата содржи и поговор со наслов „Напуштање на среќата“ од Билјана Жеревска. Книгата е каталогизирана од Националната и универзитетска библиотека „Св. Климент Охридски“, Скопје и ја носи меѓународната ознака ISBN 978-9989-644-63-4.

## Содржина
Книгата е напишана во исповедна и епистоларна форма, а започнува така што самиот автор, еден ден, случајно пристигнува на еден пазар во Буенос Аирес, каде во една антикварница наоѓа стар ракопис од 4 век, за кој претпоставува дека е оригиналното писмо што Флорија Емилија му го испратила на Аврелиј Августин, бискупот од Хипон. Притоа, во новелата, авторот вметнува елементи кои треба да асоцираат на реалноста, како: ценкањето за цената за ракописот, благодарност до луѓето кои му помогнале околу преводот од латински јазик итн.

Книгата е напишана во вид на исповед на Флорија Емилија до својот поранешен љубовник и во неа се опишува нејзиниот живот со Августин, како и нејзините размислувања за религијата, љубовта, телесната страст итн. Притоа, таа го поставува прашањето, дали може некој човек, независно од неговиот ранг, да го има екслузивното право да зборува во името на Бога?

## Наводи

Категорија:Норвешка литература
Категорија:Дела на Јустин Гордер
Јустен Гордер

мини|237x237пкс|Јустен Гордер
**Јустен Гордер** (норвешки: *Justin Gaarder*) (8 август, 1952, Осло) е норвешки писател.

## Животопис
Гордер студирал историја на идеите, религијата и нордиската литература. По дипломирањето, работел како професор во средни училишта во Осло и во Берген. Како голем хуманист и акитивист, во 1997 година, Гордер, заедно со неговата жена Сири Даневиг, ја воспоставил „Софиината награда“ во вредност од 77 000 евра, која се доделува секоја година за меѓународен активизам во областа на екологијата. 
## Творештво
Гордер се појавил на книжевната сцена како автор на две книги за деца. Светска слава постигнал со книгата „Светот на Софија“, која е преведена на над 40 јазици и продадена во околу 40 милиони примероци. Потоа следела книгата „Божиќна мистерија“ која претставува авторски приказ на историјата на христијанството. Голем успех постигнале и двете подоцнежни книги: „Мистеријата солитер“ и „Девојката со портокали“. Неговата новела „Вита Бревис: писмо на Флорија Емилија до Аврелиј Августин“ е објавена на македонски јазик во 2014 година, во превод на Билјана Жеревска. Гордер е добитник на бројни национални и меѓународни награди.

## Наводи

Категорија:Норвешка литература
Категорија:Норвешки писатели
Категорија:Живи луѓе
Категорија:Родени во 1952 година
Колибата на чичо Том

**Колибата на чичо Том** (англиски: *Uncle Tom's Cabin*) или **Колибата на чичо Том, или, Живот меѓу неважните** (*Uncle Tom's Cabin; or, Life Among the Lowly*), — роман на американската писателка Хариет Бичер Стоу. Романот е издаден во форма на книга во 1852 година и според голем број критичари, меѓу кои и Вил Кауфман, романот е антиробовски и истиот „помогнал при воспоставување на темелите на Американската граѓанска војна.

## Содржина
Романот ги содржи следните поглавја:
* Колибата на чичо Том
* Продадените робови
* Бегството на Лиза
* Збогувањето на чичо Том
* Малечката Евангелина
* Кај новите господари
* Борба за слобода
* Писмото на чичо Том
* Добрата тетка Хлоја
* Болната Евангелина
* Страшната загуба
* Една нова несреќа
* Тешко ропство
* Страданијата на чичо Том
* Тажен крај

## Изданија на македонски јазик
Романот „Колибата на чичо Том“ е објавен на македонски јазик во повеќе наврати:
* издание на „Култура“ од 1975 година, во превод на Глигор Крстески. Книгата е објавена како задолжителна лектира за шесто одделение во основните училишта во Македонија. Таа има 64 страници и покрај основниот текст, содржи и осврт на делото и авторката, напишан од Глигор Поповски. Нацртот на корицата го направил Димитар Кондовски, а коректурата ја извршил Драгиша Пиперовски. Книгата била отпечатена во печатницата „Нова Македонија“ во Скопје и не е каталогизирана.

## Наводи

## Надворешни врски

* 
* „Колибата на чичо Том“ на страната на Универзитетот во Вирџинија.
* 
* ''Колибата на чичо Том'', скенови и илустрации од оригиналните изданија
* ''Колибата на чичо Том'', аудио-книга

Категорија:Американски романи
Категорија:Дела на Хариет Бичер Стоу
Категорија:Изданија на Култура
Сребре и јас

**„Сребре и јас“** (шпански: *Platero y yo*) е книга на писателот Хуан Рамон Хименес од 1917 година. Претходно, книгата била објавена во 1914 година, но во нецелосна форма.

## Изданија на македонски јазик
Поетската проза „Сребре и јас“ е објавена на македонски јазик во 1986 година, во издание на „Детска радост“ од Скопје, во рамките на библиотеката „Ѕуница“, а преводот од шпански јазик го направила Ванѓа Чашуле. Книгата е печатена во мал формат (20 сантиметри), во мек повез и има 173 страници. Книгата е каталогизирана во Народната и универзитетска библиотека „Климент Охридски“, Скопје. Графичкото уредување и е дело на Франц Кулеванов, а илустрациите во книгата се дело на Доне Милјановски. Книгата е отпечатена во печатницата на НИПРО „Нова Македонија“ во Скопје.
## Содржина
Книгата содржи 138 куси прозни текстови:
Сребре, Бели пеперутки, Приквечерни игри, Затемнување, Морници, Школо, Будала, Јуда, Смокви ранки, Осана, Вечен дом, Трн, Ластовички, Стаја, Скопен ждребец, Куќата отспротива, Малоумното дете, Привидение, Пурпурен предел, Папагал, Рамен покрив, Враќање, Затворената железна порта, Дон Хосе попот, Пролет, Цистерна, Шугавиот пес, Неистечна вода, Априлска идила, Канаринецот лета, Демон, Слобода, Цигани, Свршеница, Пијавица, Три старици, Двоколка, Леб, Аглаја, Големиот бор, Дарбон, Детето и водата, Пријателство, Приспивна песна, Дрвото во дворот, Туберкулозното девојче, Додоли, Ронсар, Чичкото со слики, Цвет на патот, Лорд, Бунар, Праски, Чифте, Магарописание, Причесна, Прошетка, Петли, Стемнување, Печат, Окотената кучка, Таа и ние, Врапчиња, Франко Велес, Лето, Оган во планините, Поток, Недела, Песната на штурчето, Бикови, Луња, Гроздобер, Ноктурно, Сарито, Починка, Огномет, Парк, Месечина, Радост, Минуваат дивите пајки, Девојченцето, Овчарот, Смртта на канаринчето, Рид, Есен, Врзано куче, Грчката желка, Октомвриско попладне, Антонија, Заборавениот грозд, Алмиранте, Вињета, Стргунка, Пинито, Река, Калинка, Старите гробишта, Липијани, Калето, Старата арена за бикови, Ехо, Уплав, Старата чешма, Пат, Пињоли, Избеганиот бик, Ноемвриска идила, Белата кобила, Подигравка, Чергари, Пламен, Оздравување, Старото магаре, Зора, Цветчиња, Божик, Крајбрежната улица, Зима, Млеко од магарица, Чиста ноќ, Венец од магдонос, Мудреците од исток, Монс-уриум, Вино, Басна, Карневал, Леон, Ветерница, Камбанаријата, Магарињата од пескарот, Мадригал, Смрт, Тага, Ногари, Тагување, На Сребре во небото над Могер, Сребре од картон, На Сребре под земјата.
## Наводи

Категорија:Шпанска книжевност
Категорија:Книжевност на шпански јазик
Категорија:Раскази за деца
Категорија:Дела на Хуан Рамон Хименес
Категорија:Изданија на Детска радост
Категорија:Книги од 1917 година
Проект „Математичко родословие“

200px|мини
**Проект „Математичко родословие“** (, MGP) — семрежна база на податоци за академското родословие (генеалогија) на математичарите. Во септември 2010 г., проектот содржел  информации за преку 160.000 математичари кои учествуваат дејствуваат на „истражно ниво“. Записите обично содржат година на дипломирање, алма матер, докторски ментор и докторски аспиранти

## Цели
Опишувајќи ја своитеа цели, проектот се изјаснува: „Кога ги употребуваме зборовите „математика“ или „математичар“ ширум овој проект, нив ги подразбираме во мошне широка смисла. Затоа, кај нас се добредојдени сите релевантни податоци од полето на статистиката, информатиката и оперативното истражување.“

## Делокруг
Родословните информации на проектот се добиваат од извори како *Dissertation Abstracts International* („Меѓународни извадоци од дисертации“) и *Notices of the American Mathematical Society* („Билтен на Американското математичко друштво“), но може да дојдат од било кој учесник на проектниот портал. Во базата може да се пребаруваат имињата на математичарите, универзитетите кајшто студирале, годината на доделување на академскиот чин, наслов на дисертацијата, имињата на менторите и вторите ментори, земјата на доделување на чинот (со знаменце), список на докторски аспиранти и бројот на академски потомци. Наведени се и некои историски значајни личности што немале докторат, како што е Жозеф-Луј Лагранж.

## Поврзано
* Историја на математиката

## Наводи

## Надворешни врски

*Проект „Математичко родословие“ 

Категорија:Математички мрежни места
Категорија:Научни бази на податоци
Категорија:Математичари
Категорија:Историја на математиката
Голема Република Средна Америка

**Голема Република Средна Америка** (шпански: *República Mayor de Centroamérica*) — краткотраен политички сојуз меѓу денешните средноамерикански држави Хондурас, Никарагва и Ел Салвадор. Републиката функционирала од 1896 до 1898 година и таа била обид за заживување на поранешната распадната Федерална Република Средна Америка.

Трите држави се согласиле да основаат сојуз со потпишувањето на Договорот од Амапала на 20 јуни 1895 година. Сојузот била основана  на 15 септември 1896 откако сите држави го ратификувале договорот. Републиката била преименувана во **Соединети Држави на Средна Америка** кога уставот стапил на сила на 1 ноември 1898 година. Главниот град на Републиката требало да биде градот Амапала во Хондурас. За време на своето опстојување, сојузот основал дипломатски односи со САД. Гватемала и Костарика требало да се приклучат на сојузот, но не го сториле тоа. Сојузот се распаднал кога генералот Тома Регалдо ја презел власта во Ел Салвадот на 21 ноември.

## Поврзано
*Средна Америка
* Федерална Република Средна Америка

## Надворешни врски
*Голема Република Средна Америка 

Категорија:Историја на Средна Америка
Категорија:Историја на Хондурас
Категорија:Историја на Никарагва
Категорија:Историја на Ел Салвадор
Категорија:Поранешни држави во Средна Америка
Федерална Република на Средна Америка

**Федерална Република Средна Америка** (шпански: *República Federal de Centroamérica / Centro América*), позната и како **Обединето Покраини на Средна Америка** (*Provincias Unidas del Centro de América*) во почетокот на нејзиното опстојување, — поранешна независна држава во Средна Америка. Републиката ги заземала териториите на поранешната Генералната капетанија Гватемала на Нова Шпанија. Државата постоела од септември 1821 до 1841 година.

Знамето на државата било претставено од Луи-Мишел Ори, и истото било инспирирано од знамето на Аргентина. Државата ги опфаќала териториите на денешните Гватемала, Ел Салвадор, Хондурас, Никарагва и Костарика. Во тогашно време, Панама била дел од Голема Колумбија, а Белиз била британска колонија. Во 1830-те години на федерацијата се приклучила шестата држава - Лос Алтос, со главен град Кецалтенанго. Денес териториите на државата Лос Алтос се во западна Гватемала и источните делови на мексиканската држава Чијапас.  По распадот, Лос Алтос била поделена меѓу Гватемала и Мексико.

## Членство
Државата била составена од:

## Поврзано
*Голема Република Средна Америка
*Голема Колумбија 
*Средна Америка

## Надворешни врски
*Устави на Федерацијата
*Средна Америка- историски сојузи
*Карта на Федерацијата

Категорија:Историја на Средна Америка
Категорија:Историја на Никарагва
Категорија:Историја на Гватемала
Категорија:Историја на Ел Салвадор
Категорија:Историја на Хондурас
Категорија:Историја на Костарика
Категорија:Поранешни држави во Средна Америка
Јом кипур

**Јом Кипур** (, „*Ден на покајание*“) — еврејски празник, кој го означува последниот 10-ти ден од еврејската Нова година.

## Значење
Ова е празник на прошката за гревовите. Во текот на десетте дена од еврејската Нова година до почетокот на Јом кипур, човекот кој погрешил треба да отиде кај човекот кому му направил неправда и од него да побара прошка, да каже дека се кае и да плати отштета во висина од 20% до работата која евентуално била одземена од другиот. Притоа, грешникот не може да побара некое општо простување од Бога, туку прошката треба да се добие директно од оној кому му е нанесен гревот. Деновите од еврејската Нова година до Јом кипур се нарекуваат „страшни денови“ во кои времето треба да се поминува во молитва и да се прават добри дела.

## Славење
Прославувањето на празникот не може да почне додека не се соберат најмалку десет машки глави, постари од 13 години. Јом кипур се прославува 25 часа во текот на кои верниците не треба да јадат ниту да пијат. Цереминијата започнува непосредно пред зајдисонце, кога Евреите палат свеќи во своите домови, по што заминувааат во синагогата, каде што започнува вечерната молитва. Притоа, луѓето се облечени во бело како симбол на чистотата и не смеат да носат никаква кожна облека или обувки. Во синагогата се изнесуваат свитоци од Тората и започнува молитвата наречена „Сите завети“. При нејзиното траење често се повторува зборот „видуи“, што значи признавање на гревот и се наведуваат сите можни престапи кои може да ги направи еден човек или заедница. Притоа, се бара простување и за народот и за себе, лично.

По службата, луѓето се враќаат дома, а утрото започнува утринската молитва (најдоцна до девет часот), а по неа следат уште четири молитви во попладневните и вечерните часови. Последната молитва се одржува пред зајдисонце и таа е најинтензивна, зашто се верува дека тогаш се затвораат небесните порти низ кои треба да помине молитвата. Потоа се слуша звук на рог од овен (шофар), со што симболично се означува крајот на празникот. Со тоа завршува постот, а верниците се послужуваат со колачиња, чај и бело кафе.

## Статус во Македонија
Првиот ден на Јом кипур е официјален празник и неработен ден за припадниците на еврејската заедница во државата.

## Поврзано
* Јомкипурска војна

## Наводи

## Надворешни врски

* Празници: Јом кипур  — Еврејска заедница во РМ 

Категорија:Еврејски пости
Категорија:Еврејски празници
Категорија:Празници во септември
Категорија:Празници во октомври
Категорија:Левит
Димитар Масевски

**Димитар Масевски** (6 мај 1937, Скопје - 23 мај 2015) — македонски композитор и музички продуцент, кој се сметал за еден од основоположниците на македонската забавна музика.

## Живот
Масевски е роден во Скопје, во 1937 година. Работниот век го поминал во Македонската радио-телевизија. Неговиот син Александар Масевски, исто така, е композитор и продуцент на поп-музика.. Со музика почнал сериозно да се занимава во средношколските години, кога ги напишал првите композиции „Врати се“ (1956). Во 1957 година се вработил како музичар во Забавниот оркестар на Радио Скопје. Во седумдесеттите години на XX век бил продуцент во Музичката продукција на МРТВ каде продуцирал над 2000 песни, главно од македонски автори. Тој е еден од иницијаторите за покренување на Скопскиот забавен фестивал. Во ова време создава дел од своите антологиски композиции - „Љуби ме, љуби Мирјанка“, „Малечка гулабице“, „Бела хризантема“, „Молчи љубов моја“, „Гриша“ итн. Соработувал со речиси сите позначајни македонски пејачи: Нина Спирова, Зоран Георгиев, Драган Мијалковски, Даниела Панчетовиќ, како и со некои пејачи од тогашна Југославија како Мишо Ковач, Мики Јевремовиќ. Напишал голем број детски песни, како и музика за телевизиски серии и театарски претстави.

## Творештво
Во текот на својата музичка активност, Масевски има продуцирано околу 2.000 композиции, a nапишал голем број детски песни, како и музика за телевизиски серии и театарски претстави. Негови најпознати и антологиски композиции се: „Љуби ме, љуби Мирјанка“, „Малечка гулабице“, „Бела хризантема“, „Молчи љубов моја“, „Гриша“ итн. Притоа, тој е авторот на композицијата „Последна солза“, која ја пеела Блага Видец и која претставува првата забавна мелодија испеана на македонски јазик. Масевски е автор на првата детска песна на македонски јазик „Рингишпил“, а компонирал и музика за тв-серии и театарски претстави. Во 21 век, Масевски започнал да компонира новосоздадена фолклорна музика. Тој бил еден од организаторите на обновениот „Скопски фестивал“, кој  во знак на неговото творештво, во 2014 година му ја доделил наградата за животно дело.

## Наводи

## Надворешни врски
Податоци за музичкото портфолио на Димитар Масевски  евидентирано од ВБУ Музички Регистар се јавно достапно на сервисот.

Категорија:Македонски композитори
Стефан Ролев

**Стефан Ролев** ( Долно Врбени, 1865 - Битола, 1969) — македонски војвода од илинденскиот период.

## Животопис
Стефан Ролев се родил во 1865 година, во селото Долно Врбени, во Егејска Македонија, каде го минал детството, а потоа во Битола ја завршил егзархиската гимназија. Тој бил со висок став и атлетски развиен, поради што го добил прекарот „Железниот“. Во 1901 година се вклучил како комита во четата на војводата Марко Лерински, а во илинденскиот период постигнал забележителни успеси и бил познат по неговата суровост кон непријателите. Во тој период, тој бил познат како војводата Бигленски и Лерински.

## Спортска активност
По пропаста на Илинденското востание, Ролев патувал низ Европа и во САД, каде ги проучувал гимнастиката и другите спортови. По враќањето во Македонија, најголемиот дел од животот го поминал во Битола, каде организирал спортски настани. Така, тој го организирал и учествувал во првиот боксерски меч во Битола, кој се одржал за време на младотурскиот период, а тој настан го снимиле браќата Манаки. По Младотурската револуција, Ролев го основал и првото гимнастичко друштво „Пелистерски јунак“, развивајќи ја физичката култура кај младите во Битола. Притоа, членовите на клубот носеле униформи и вежбале на справи, а настапувале на разни јавни манифестации. Самиот Ролев го привлекувал вниманието со своите вештини: кршење камен на градите, виткање железо, акробатски вежби на велосипед итн. Војводата Ролев починал во Битола, во 1969 година.

## Наводи

Категорија:Македонски војводи
Категорија:Спортот во Битола
Категорија:Починати во Битола
Список на спирални галаксии

Ова е нецелосен **список** на **[[спирална галаксија|спирални галаксии]]**, кои се галаксии characterized by a central испакнатина на стари ѕвезди од Население II опружени со вртечки диск од помлади ѕвезди од Население I. Спиралната галаксија ги одржува своите спирални краци благодарение на опошаното во теоријата за густинските бранови.

## Спирални галаксии

## Наводи

## Поврзано
*Спирална галаксија
*Список на галаксии


Спирални
Непречкеста спирална галаксија

[мини|десно|Непречкестата спирална галаксија [Вител (галаксија)|Вител и нејзиниот придружен сателит]]
[мини|десно|300п|Класификација на галаксиите според [Хаблова низа|Хабл]]
**Непречкеста спирална галаксија** — вид спирална галаксија без средишна пречка или онаква што не претставува пречкеста спирална галаксија. Во морфолошката класификација на галаксиите, ваквите галаксии се означуваат со **SA**.

Галаксијата Сомбреро е пример за непречкеста спирална галаксија.

Непречкестата галаксија е еден трите општи вида на спирални галаксии според де Вокулеровиот систем на класификација. Другите две се преодната и пречкестата спирална галаксија. Класификацијата наречена „Хаблов камертон“, разликува само непречкести и пречкести спирални галаксии.

## Видови

## Поврзано
* Пречкеста спирална галаксија
* Непречкеста леќеста галаксија
* Спирална галаксија

## Наводи


Непречкести
Категорија:Морфолошки типови на галаксии
NGC 1

**NGC 1** — спирална галаксија оддалечена 190 милиони светлосни години и сместена во соѕвездието Пегаз. Има пречник од 90.000 сг, и со тоа е малку помала од нашата галаксија — Млечниот Пат. Претставува првиот објект Новиот општ каталог (NGC).  Според координатите за време на составувањето на каталогот (епохата 1860), овој објект имал најмала ректасцензија од сите, па затоа е наведен прв во редоследот, кој се води според ректасцензијата. Денес положбата е променета, па така оваа галаксија повеќе нема најмала ректасцензија од сите објекти.

[150px|мини|none|NGC 1 ([2MASS)]]

## Наводи


:* чttp://seds.org/ 
:* http://backword.me.uk/ 


## Надворешни врски

* 

Категорија:Спирални галаксии
Категорија:Непречкести спирални галаксии
Категорија:Објекти од Новиот општ каталог
Категорија:Пегаз (соѕвездие)
Категорија:UGC-објекти
Категорија:PGC-објекти
Категорија:Астрономски тела откриени во 1861 година
Категорија:Откритија на Хајнрих Даре
Црквиште (Норово)

**Црквиште** — археолошко наоѓалиште во крушевското село Норово. Наоѓалиштето поради неистраженоста не е датирано и се претпоставува дека е црква со некропола околу неа. Во 1951-1957 македонскиот антрополог Јован Ф. Трифуноски при своите истражувања забележал дека ова наоѓалиште се наоѓа во горниот дел на селото каде имало видливи остатоци од објектите.

## Поврзано
*Кале — населба и фортификација од хеленистичко време;
* Глигурче — црква од непознат период;
*Норово;
* Список на археолошки наоѓалишта во Крушевско;

## Наводи

Категорија:Норово
Упсалски општ каталог

**Упсалски општ каталог на галксии** (, крат. **UGC**) — каталог на вкупно 12.921 галаксија видлива од северната полутопка. Првпат е објавен во 1973 г.

Во каталогот се објавени сите  галаксии северно од деклинацијата -02°30' и до ограничувачки пречник од 1,0 лачна минута или привидна величина од 14,5. Главен извор на податоци се тлоцртите на од  Прегледот на небото (*Sky Survey*) на Паломарската опсерваторија (POSS). Опфатени се и галаксии помали од 1,0 лачна минута во пречник, но посјајни од 14,5 од Каталогот на галаксии и галактички јата (CGCG).

Содржи описи на галаксиите и нивните околни подрачја, пречниците, како и класификации и положбени агли за зарамнетите галаксии. Координатите се уточнети само до степен достатен за распознавање на објектот.

[thumb|upright 1.2|Џуџеста галаксија [UGC 1281]]

## Прилог
Во каталогот има и прилог, наречен „Прилог кон Упсалскиот општ каталог“ (*Uppsala General Catalogue Addendum* или **UGCA**).

## Поврзано
* Упсала
* Упсалска астрономска опсерваторија
* Кралско научно друштво во Упсала

## Наводи

Категорија:Каталози на галаксии

Категорија:UGCA-објекти
Големо Пленско Езеро (амт)

мини|Местоположбата на општинската заедница во двата окрузи

**Големо Пленско Езеро** () — општинска заедница во окрузите Плен и Источен Холштајн, во Шлезвиг-Холштајн, Германија. Се наоѓа околу градот Плен, кој е и седиште на општинската заедница, иако не е член на заедницата. Општинската заедница е именувана по Големото Пленско Езеро.

## Преглед

Таа е една од двете општински заедници (со Ицштет) во Германија која вклучува општини во два различни окрузи, но тука само Бозау се наоѓа во Источен Холштајн.

## Единици

Општинската заедница Големото Пленско Езеро се состои од следниве општини:

# Бозау (округ Источен Холштајн)
# Дерзау
# Дерник
# Гребин
# Калибе
# Лебраде
# Немтен
# Ранцау
# Ратјенсдорф
# Витмолт

Категорија:Општински заедници во Шлезвиг-Холштајн